Public procurement notice: Contract Notice
Published: 2019-11-19
Buyer: Finavia Oyj
Country: FI
Contract type: Works
Procedure: Open procedure
CPV classification: 45233000: Construction work for highways and roads
Submission deadline: 2019-12-18
Award criteria: Lowest price

Technical requirements: Građevinski radovi, građevinski radovi na temelju i građevinski radovi na površinskom sloju autocesta, cesta
Urakka käsittää Jyväskylän lentoaseman lentoliikennealueiden korjauksen päällystysurakan työt urakka-asiakirjojen osoittamassa laajuudessa. Urakkamuotona on yksikköhintaperusteinen kokonaisurakka, jossa työhön valittu urakoitsija vastaa oman urakkansa osalta työnjohdosta ja pääurakoitsijan velvoitteista. YSE:n ja lainsäädännön tarkoittamana pääurakoitsijan asemassa toimivana päätoteuttajana toimii maarakennusurakoitsija (Lentoliikennealueiden peruskorjaus, maarakennusurakka 2020). Urakoitsijaksi valitaan kokonaistaloudellisesti edullisimman tarjouksen antanut tarjoaja. Kokonaistaloudellisesti edullisin on tarjous, jolla on rakennuttajan asettamien tarjoajan soveltuvuutta koskevien vaatimusten täyttävistä tarjouksista vertailuhinnaltaan halvin.
Urakkaan kuuluu päällystystöiden tekeminen urakka-asiakirjojen rakennussuunnitelmien ja työselostuksien mukaisesti. Päällystysurakka sisältää Jyväskylän lentoaseman päällystystyöt täysin valmiiksi rakennettuna tilaajan hankinnat huomioon ottaen työmaan johtovelvollisuuksineen sekä työmaapalveluineen. Lentoasema on työmaaympäristönä vaativa ja siellä on monia erityispiirteitä, jotka on otettava huomioon rakennushankkeen toteutuksessa. Tilaaja on laatinut alustavan työmaan vaiheistuksen, jossa on huomioitu sekä rakennustöiden että lentoliikenteen sujumisen edellytykset ja vaatimukset. Lentoasema on käytössä suuren osan urakka-ajasta. Lentoaseman toiminnasta aiheutuvat jatkuvat rajoitteet on esitetty mm. vaiheistuskuvissa, mutta lyhytkestoisia rajoitteita mm. kulkemisiin ja aitamuutosten tekemisiin voi tulla lentoliikenteen aikatauluista. Urakassa käytetään vain siirrettävää asfalttiasemaa. Ko. asfalttiasemalta saa tehdä massoja vain lentoaseman alueelle. Urakassa ei käytetä RC-massoja eikä vaadita lämpökameraseurantaa, koska asfalttimassat tehdään lentoasemalla sijaitsevasta siirrettävältä asfalttiasemalta. Urakassa käytettävä elvyttimen määrä tarkennetaan tilaajan kanssa remix-töiden alkaessa: syntyvä hintamuutos käsitellään erikseen urakkaneuvotteluissa ja työn aikana. Päällystysurakoitsijan suoritusvelvollisuuteen kuuluu päällystystyöt täysin valmiiksi suoritettuna, rakennussuunnitelmien (mm. määrä- ja yksikköluettelon sekä urakkarajaliitteen mukaisten töiden) ja laatuvaatimusten mukaisesti. Kaikki työt on esitetty tarjouspyyntöaineistossa.
Urakoitsijan tulee varautua riittävin resurssein ja työtekniikoin todella vaihteleviin sääolosuhteisiin urakan aikana. Tilaaja ei vastaa millään tasolla sääolosuhteista tai niiden muutoksista tai poikkeavuuksista tilastollisista keskiarvoista. Urakoitsijalla ei ole oikeutta vaatia lisäaikaa tai korvauksia urakan aikana sääolosuhteista tai niiden muutoksista johtuen.
Tilaaja edellyttää, että tarjoaja on tutustunut urakka-alueeseen Jyväskylän lentoasemalla ennen tarjouksen antamista. Aluetta esitellään tarjoajille 26.11.2019 klo 12:00. Tilaisuuteen on ilmoittauduttava etukäteen Tero Hongellille, p. +358 406316241.
Tarjoajan on täytettävä ESPD-lomake, jolla tarjoaja vakuuttaa, etteivät sitä koske pakolliset poissulkemisperusteet. Mikäli tarjoaja on ryhmittymä, tulee ESPD-lomake täyttää jokaisesta ryhmittymän osakasyrityksestä. Jos tarjoaja vetoaa alihankkijan resursseihin täyttääkseen soveltuvuusvaatimukset, ESPD-lomake on täytettävä myös tällaisesta alihankkijasta. Jos tarjoaja on ryhmittymä tai jos tarjoaja käyttää alihankkijaa tarjousvaiheessa täyttääkseen soveltuvuusvaatimukset, tarjoajan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta tai alihankkijan kanssa tehty sopimus. Aiesopimukseen ja alihankkijan kanssa tehtyyn sopimukseen on kirjattava kunkin osakasyrityksen päävastuualueet hankkeessa ja että osakasyritykset ovat yhteisvastuussa kaikesta hankintasopimuksen toteuttamisessa tilaajaa kohtaan. Alihankkijan osalta yhteysvastuu tilaajaa täyttyy sillä, että sopimukseen kirjataan urakoitsijan vastaavan alihankkijasta kuin omastaan. Ryhmittymä ei voi toimia rakennustyön turvallisuudesta annetun valtioneuvoston asetuksen mukaisena päätoteuttajana. Jos tarjoaja on ryhmittymä, on aiesopimukseen kirjattava, kuka ryhmittymän osakasyritys toimii rakennustyön turvallisuudesta annetun valtioneuvoston asetuksen mukaisena päätoteuttajana.
Tarjoajan on täytettävä seuraavat rahoituksellista ja taloudellista tilannetta koskevat soveltuvuusvaatimukset:
1. Tarjoajan liikevaihdon kolmelta (3) viimeksi kuluneelta vahvistetulta tilikaudelta oltava infraurakoinnissa keskimäärin yli 5 000 000 EUR/tilikausi (tilikauden pituus 12 kk). Jos tarjouksen tekijä on ryhmittymä, on osakasyritysten yhdessä täytettävä liikevaihtoa koskeva vaatimus.
2. Tarjoajan luottoluokitus tulee olla vähintään Suomen Asiakastieto Oy:n rating A (tyydyttävä) tai selvityksen perusteella vastaavaa tasoa. Tilaaja tarkistaa tarjoajan luottoluokituksen Suomen Asiakastieto Oy:n luottoluokitustiedoista. Mikäli tarjoajan luottoluokitustietoja ei löydy Suomen Asiakastieto Oy:n luottoluokitustiedoista, on tarjoajan osoitettava luottokelpoisuutensa tilaajan pyynnöstä ennen hankintapäätöksen tekoa toimittamalla tilaajalle viiden (5) viimeisen tilikauden tilinpäätöstiedot, tiedot omavaraisuusasteesta sekä mahdolliset maksuhäiriöt.
3. Tarjoajalla tulee olla voimassa oleva YSE 1998:n mukaiset vastuut kattava toiminnan vastuuvakuutus. Vakuutuksen tulee kattaa tilaajalle, kolmannelle osapuolelle ja näiden omaisuudelle aiheutuneet vahingot.
Tilaaja tarkistaa kilpailutuksen voittajan liikevaihdon ja tilaajavastuulain mukaiset tiedot Tilaajavastuu Oy:n Tilaajavastuu.fi-yritysraportista. Mikäli tarjouksen tekijänä on ryhmittymä, tarkistaa tilaaja liikevaihdon ja tilaajavastuulain mukaiset selvitykset kaikilta ryhmittymän osakasyrityksiltä. Mikäli kilpailutuksen voittaja ei ole liittynyt Tilaajavastuu Oy:n Luotettava Kumppani -palveluun tai kilpailutuksen voittajan tilinpäätöstiedot eivät ole Tilaajavastuu.fi-yritysraportissa mukana, pyytää tilaaja erikseen ennen hankintapäätöksen tekoa seuraavat selvitykset:
– selvitys siitä, että yritys on merkitty ennakkoperintälain mukaiseen ennakkoperintärekisteriin, työnantajarekisteriin ja arvonlisävelvollisten rekisteriin
– kaupparekisteriote, josta selviää yrityksen rekisteriin merkitsemisaika, toimiala, hallitus, muu johto, nimenkirjoittajat, tilintarkastajat, vastuuhenkilöiden henkilötiedot sekä onko viimeisimmät tilinpäätösasiakirjat toimitettu lainmukaisesti rekisteriviranomaisille sekä merkintä tai selvitys siitä, ettei yritystä tai sen toimihenkilöitä ole määrätty liiketoimintakieltoon
– todistus verojen maksamisesta tai verovelkatodistus tai selvitys siitä, että verovelkaa koskeva veronsaajan hyväksymä maksusuunnitelma on tehty
– todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkemaksuja koskeva maksunsaajan hyväksymä maksusopimus on tehty

Eligibility requirements: Tarjoajan on täytettävä ESPD-lomake, jolla tarjoaja vakuuttaa, etteivät sitä koske pakolliset poissulkemisperusteet. Mikäli tarjoaja on ryhmittymä, tulee ESPD-lomake täyttää jokaisesta ryhmittymän osakasyrityksestä. Jos tarjoaja vetoaa alihankkijan resursseihin täyttääkseen soveltuvuusvaatimukset, ESPD-lomake on täytettävä myös tällaisesta alihankkijasta. Jos tarjoaja on ryhmittymä tai jos tarjoaja käyttää alihankkijaa tarjousvaiheessa täyttääkseen soveltuvuusvaatimukset, tarjoajan tulee ladata Tarjouspalvelussa tarjouksensa liitteeksi aiesopimus ryhmittymän perustamisesta tai alihankkijan kanssa tehty sopimus. Aiesopimukseen ja alihankkijan kanssa tehtyyn sopimukseen on kirjattava kunkin osakasyrityksen päävastuualueet hankkeessa ja että osakasyritykset ovat yhteisvastuussa kaikesta hankintasopimuksen toteuttamisessa tilaajaa kohtaan. Alihankkijan osalta yhteysvastuu tilaajaa täyttyy sillä, että sopimukseen kirjataan urakoitsijan vastaavan alihankkijasta kuin omastaan. Ryhmittymä ei voi toimia rakennustyön turvallisuudesta annetun valtioneuvoston asetuksen mukaisena päätoteuttajana. Jos tarjoaja on ryhmittymä, on aiesopimukseen kirjattava, kuka ryhmittymän osakasyritys toimii rakennustyön turvallisuudesta annetun valtioneuvoston asetuksen mukaisena päätoteuttajana.